Piirivalveamet

Piirivalveamet oli Siseministeeriumi hallatav valitsusasutus, mis juhtis kogu Eesti piirivalve tegevust aastatel 1991–2009.

 Ajalugu 

Eesti Riiklik Piirikaitseamet moodustati Eesti NSV Valitsuse määrusega 8. aprillil 1991. 15. juulil 1991 moodustati Riikliku Tolliameti ja Riikliku Piirikaitseameti baasil Riiklik Tolli- ja Piirikaitseamet Eesti Vabariigi riigiministri valitsemisalas. 29. augustil 1991 reorganiseeriti Riiklik Tolli- ja Piirikaitseamet Eesti Vabariigi Riigi- ja Piirikaitseametiks Eesti Vabariigi riigiministri valitsemisalas. 

Eesti Vabariigi valitsuse 28. veebruari 1992. aasta määrusega reorganiseeriti Eesti Vabariigi Riigi- ja PiirikaitseametEesti Vabariigi Riigi- ja Piirikaitseameti reorganiseerimise kohta, RT 1992, 10, 152 ja moodustati Eesti Vabariigi Piirivalveamet.

Alates 1995. aastast sai Piirivalveameti ülesandeks merepääste Eesti vetes, mida koordineeris merepäästekeskus MRCC Tallinnas ja merepääste alamkeskus ARCC Kuressaares. Alates septembrist 2000, pärast Alambra reostusjuhtumit, sai Piirivalveamet ülesandeks ka reostustõrje Eesti vetes.

1. jaanuaril 2010 ühendati Politseiamet, Keskkriminaalpolitsei, Julgestuspolitsei, Piirivalveamet ning Kodakondsus- ja Migratsiooniamet. Siseministeeriumi haldusalasse loodi nende asemel Politsei- ja Piirivalveamet.

1. novembril 2014 algatas Piirivalveameti endine peadirektor Tarmo Kõuts pöördumise riigikogu poole, et taastada Piirivalveamet iseseisva paramilitaarse organisatsioonina, mis alluks otse siseministeeriumile ja sõjaolukorra puhkedes kaitseväe ülemale.

 Koosseis 
Piirivalveameti koosseisu kuulusid järgmised üksused:
teabe- ja analüüsiosakond
piiri- ja mereosakond
rahvusvahelise koostöö osakond
personali- ja dokumendihalduse osakond
logistikaosakond
raamatupidamisjaoskond
siseauditi jaoskondPiirivalveameti põhimäärus, RTL 2006, 39, 675

Lisaks tegutses piirivalveameti juures Eesti Piirivalve Ohvitseride Kogu.

Piirivalveameti peadirektorid
 Andrus Öövel (1991–1993)
 Tarmo Kõuts (1993–2000)
 Harry Hein (2000–2005)Riigikantselei pressiteade. 4. oktoober 2000Kaitseväe juhataja autasustas kindralmajor Heina
 Roland Peets (2005–2009)

 Vaata ka 
 Piirist Piirini
NSV Liidu piirivalve Eestis
Eesti Vabariigi majanduspiir

Viited

Kategooria:Siseministeerium
Kategooria:Eesti piirivalve